cyanic-selkie/wikianc huggingface dataset:
Սյուզան Ֆարել
Կենսագրություն
Ֆարելի համագործակցությունը «John F. Kennedy Center for the Performing Arts» կենտրոնի հետ սկսվել է 1993 թվականից՝ ուսանողների համար կազմակերպված երկու վարպետության դասերով։ 1995 թվականին «John F. Kennedy Center for the Performing Arts» կենտրոնը, նպատակ ունենալով ամերիկյան երիտասարդության գեղարվեստական կրթության խթանումը, ընդլայնել է Ֆարելի ծրագիրը մինչև ազգային մակարդակի։ Այս ծրագրի հաջողությունը, ինչպես նաև «Сuzanne Farrell Stages the Masters of 20th Century Ballet» շրջագայությունը, հանգեցրեց 2000 թվականին սեփական ընկերության ստեղծմանը, «Սյուզեն Ֆարելի բալետը», որը Վաշինգտոնում «John F. Kennedy Center for the Performing Arts» կեհտրոնի վրա էր հենված ։ Այս խմբով նա հյուրախաղերով շրջել է ԱՄՆ-ում, Կանադայում և Էդինբուրգյան փառատոնում։ Խումբը ցրվել է 2017 թվականին։
2000 թվականից նա հանդիսացել է Ֆլորիդա նահանգի համալսարանի պարի պրոֆեսոր։ 2003 թվականին արժանացել է արվեստի ոլորտում ԱՄՆ-ի ազգային շքանշանի, 2005 թվականին՝ Քենեդի կենտրոնի և «Capezio» պարային մրցանակների։ 2016 թվականին ընտրվել է Ամերիկյան փիլիսոփաների միության անդամ ։
Հարվարդի,Յեյլի, Նոտր Դամի և այլ համալսարանների պատվավոր դոկտոր է։
Ծանոթագրություններ
Կատեգորիա:Ամերիկացի պարուհիներ Կատեգորիա:Բալետի արտիստներ Կատեգորիա:Ամերիկյան փիլիսոփայական ընկերության անդամներ
Վինտաժ
«Վինտաժ» (Винтаж), ռուսական պոպ-խումբը, որը կազմված է երգչուհի Աննա Պլետնյովայից, երգիչ և կոմպոզիտոր Ալեքսեյ Ռոմանովից ու պարուհի Սվետլանա Իվանովայից։
2007—08: «Криминальная любовь» ալբոմը և «Плохая девочка» սինգլը
2007 թ-ի օգոստոսի վերջում խումբը սկսեց նկարահանել «Всего хорошего» երգի համար տեսահոլովակը։ Սինգլը հայտնվեց եթերում սեպտեմբերին և հասավ 14-րդ տեղին ռուսական չարթերում ։ Օգոստոսին և սեպտեմբերին խումբը փոքր պրոմո-տուր անցկացրեց Մոսկվայում, որի ընթացքում մի քանի համերգ տվեց ակումբներում։
Նոյեմբերի 22-ին թողարկվեց խմբի առաջին ալբոմը, որը կոչվում էր «Криминальная любовь»։ Սկավառակի պրեզենտացիան կայացավ նոյեմբերի 27-ին Մոսկվայում, «Opera» ակումբում ։ Սկավառակը ամբողջությամբ վաճառվեցև արդյունքում գրավեց 13-րդ Sony Music-ի կատալոգում 2005 - 2009 տարիների վաճառքի համար ։ Հոկտեմբերին «Վինտաժը» ուղևորվեց պրոմո-տուրի, անցվկացրեց մի քանի համերգներ մոսկովյան ակումբներում, ինչպես նաև Կիևում, ուկրաինական «Фабрика Звёзд» նախագծում։
2008 թվականի ապրիլի 7-ին նկարահանավեց «Плохая девочка» երգի տեսահոլովակը, դերասանուհի Ելենա Կորիկովայի հետ միասին ։ Ապրիլի 19-ին տեսահոլովակը հայտնվեց Ռուսաստանի երաժշտական հեռուստաալիքներում, իսկ ապրիլի 21-ին անցավ տեսահոլովակի պրեզենտացիան «The Most» ակումբում։ Հունիսի 12-ին սինգլը զբաղեցնում է 3-րդ տեղը TopHit 100-ում՝ միակ պաշտոնական ռուսական ռադիոչարթում, երգը դառնում է խմբի ամենահաջողված սինգլներից մեկը։ Ավելի ուշ երգը գրավում է առաջին տեղը և մնում այնտեղ երկու շաբաթ ։ Տեսահոլովակը ակտիվորեն ցուցադրվում էր ռուսական հեռուստատեսությամբ, և արդյունքում խմբի վարկանիշը սկսում է աճել ։
Օգոստոսի 29-ին խումբը ներկայացնում է «Одиночество любви» նոր երգը իր պաշտոնական բլոգում։ Սեպտեմբերի 1-ին երգը հայտնվում է ռադիոյում։ Սեպտեմբերի 26-ին տեղի ունեցավ տեսահոլովակի պրեզենտացիան, որում նկարահանվել էին Զազա Նապոլին և հաղորդավար Դիմա Գարանջինը։ Երգը դարձավ խմբի երկրորդ հաջողությունը, այն հասավ հիթ-շքերթներում առաջին տեղ, և գտնվեց այնտեղ երկու շաբաթ։
Սկավառակագրություն
Ալբոմներ
Ֆլեգմատիկ
Ֆլեգմատիկները բավականին սառնարյուն և դանդաղաշարժ են։ Հիմնականում համբերատար են, զուսպ, հավասարակշռված և քիչ հաղորդակցվող։ Ֆլեգմատիկին բնորոշ է բարձր ակտիվությունը, սակավ զգացմունքայնությունն ու հուզականությունը։ Ֆլեգմատիկի զգացմունքները տարբերվում են թույլ արտաքին դրսևորմամբ։ Նրան դժվար է ծիծաղեցնել կամ տխրեցնել, նույնիսկ երբ շուրջբոլորը բարձրաձայն ծիծաղում են։ Նա մեծ անախորժությունների դեպքում էլ կարող է հանգստություն պահպանել։ Ցանկացած գործունեության մեջ դրսևորում է համառություն և հաստատակամություն։ Նա, որպես կանոն, գործը միշտ հասցնում է մինչև վերջ։ Նրա դեմքի արտահայտությունները, շարժուձևն ու խոսքն արտահայտիչ չեն։ Մարդկանց հետ հարաբերություններում ֆլեգմատիկը միշտ հանգիստ է, հավասարակշռված, չափի մեջ շփվող, իսկ տրամադրությունը գրեթե միշտ հաստատուն է ։ Նա ճարպիկ չէ, դանդաղ է հարմարվում նոր միջավայրին և դժվարությամբ փոխում իր սովորույթները։ Դրա հետ մեկտեղ նա աշխատասեր է և եռանդուն։ Տարբերվում է համբերատարությամբ, դիմացկունությամբ, բարձր ինքնատիրապետմամբ։ Եթե ֆլեգմատիկին ներքաշում են որևէ վիճաբանության մեջ, ապա նա ամեն ինչ անում է այդ ամենից խուսափելու համար։
Կարելի է ասել, որ ֆլեգմատիկները հանգիստ, ունեն կայուն ձգտումներ և քիչ թե շատ հաստատուն տրամադրություն, հոգեկան վիճակը թույլ է արտահայտված : Ֆլեգմատիկն առանձնանում է ուժեղ, հավասարակշռված, իներտ տիպի նյարդային համակարգով : Նրանք ունեն հուսալի հիշողություն, բարձր ինտելեկտ, իսկ նրանց որոշումները մտածված են, կշռադատված և զերծ են ռիսկայնություններից :
Նրանց բնորոշ է այն, որ վարքագծի նոր դրսևորումները նրա մոտ ի հայտ են գալիս դանդաղ, բայց պահպանվում են երկար : Նա հազվադեպ է «դուրս գալիս ափերից», հակված չէ կոնֆլիկտների: Ընդհանուր առմամբ նրան հատուկ է հավասարակշռությունը, հանգստությունը, համբերատարությունը, երբեմն՝ անտարբերությունը շրջապատի նկատմամբ և ծուլությունը : Պավլովն այս խառնվածքը դասել է ուժեղ տիպի մեջ :
Ոչ բարենպաստ պայմաններում ֆլեգմատիկը կարող է ցուցաբերել անտարբերություն, էմոցիաների պակաս և հակում դեպի միօրինակ սովորություն դարձած գործունեությունների նկատմամբ :
Ֆլեգմատիկ խառնվածք են ունեցել հրամանատար Միխայիլ Կուտուզովը և առակագիր Իվան Կռիլովը :
Գրականություն
Կատեգորիա:Հոգեբանություն Կատեգորիա:Խառնվածքներ
Հայդարփաշա կայարան
Հայդարփաշա (Haydarpaşa Garı), երկաթուղային կայարան Ստամբուլի ասիական հատվածում՝ Հայդարփաշա թաղամասում։ Կառուցվել է 1906- 1908 թվականներին՝ որպես Ստամբուլ- Բաղդադ երկաթգծի սկզբնակետ։ Կայարանը սպասարկում է Ստամբուլի ասիական շրջանները, ինչպես նաև Թուրքիայի ողջ արևելյան հատվածը, ընդհուպ մինչև Հայաստանի, Իրանի և Սիրիայի սահմանները։ Հայդարփաշա կայարանը համարվում է Ստամբուլի ամենամեծ երկաթուղային կայարանը։ Հայդարփաշան սպասարկում է նաև երկաթուղային միջազգային ուղղություններով երթևեկող գնացքները։
Կայարանի նախագիծը կազմվել է գերմանացի ճարտարապետներ Օտտո Ռիտտերի (Otto Ritter) և Հելմուտ Կունոյի (Helmuth Cuno) կողմից կողմից։ Կայարանի գլխավոր մասնաշենքը կառուցվել է արհեստական թերակղզու վրա, որը ունի ելք դեպի բաց ծով։ Ուղիղ կայարանի մոտից նավերը շարժվում են դեպի Ստամբուլի մյուս թաղամասերը՝ Բոսֆորի ողջ երկայնքով։
2010 թվականի նոյեմբերի 28-ին Հայդարփաշա կայարանում տեղի է ունեցել հրդեհ։ Reuters գործակալության փոխանցմամբ հրդեհը տեղի է ունեցել այն ժամանակ, երբ կայարանի տանիքում կատարվել են շինարարական աշխատանքներ ։
Արտաքին հղումներ
Կատեգորիա:Ստամբուլի երկաթուղային կայարաններ Կատեգորիա:Թուրքիայի հին հունական հնավայրեր Կատեգորիա:Թուրքիայի պատմական տեղավայրեր Կատեգորիա:Ստամբուլի շենքեր և կառույցներ
Մուցու (գյուղ, Վասցելիինա շրջան)
Մուցու (Mutsu), գյուղ Էստոնիայի Վիրումաա նահանգի Վասցելիինա շրջանում։
Սորում
Սորում (Сорум), գյուղ Ռուսաստանի Խանտի-Մանսիական ինքնավար օկրուգի Բելոյարսկի շրջանի կազմում։
Բնակչությունը 2009 թվականին գրանցված տվյալներով կազմում էր 1507 մարդ։
Ագուստու Տասու Ֆրագոզու
Ագուստու Տասու Ֆրագոզու (Augusto Tasso Fragoso, ), բրազիլացի ռազմական և պետական գործիչ, եղել է ռազմական խունտայի ղեկավարը, որը երկիրը ղեկավարել է 1930 թվականի հոկտեմբերի 24-ից նոյեմբերի 3-ն ընկած ժամանակահատվածում։
Կենսագրություն
1889 թվականին Ֆրագոզուն ավարտել է հրետանային ուսումնարանը, այնուհետև սովորել է ռազմական դպրոցում, որտեղ աշակերտել է Բենյամին Կոստանդին։ 1918 թվականին ստացել է գեներալի կոչում, այնուհետև ծառայել է ցամաքային զորքերում՝ որպես շտաբի պետ։ 1930 թվականին գլխավորել է ռազմական խունտան, որը ղեկավարում էր Բրազիլիան հեղափոխության ժամանակ։ 1933-1939 թվականներին Ֆրագոզուն զբաղեցրել է Բրազիլիայի Գերագույն ռազմական դատարանի ղեկավարի պաշտոնը։
Հիշատակում
Աուգուստ Ֆրագոզուի պատվին անվանակոչվել է Մարանյան նահանգի Տասու Ֆրագոզուի քաղաքապետարանը, որը հիմնադրվել է 1964 թվականին։
Անձնական կյանք
Եղել է Պորտուգալիայի նախագահ Օշքար Կարմոնի զարմիկը ։
Արտաքին հղումներ
Կատեգորիա:Բրազիլացի պետական գործիչներ Կատեգորիա:Բրազիլացի զորավարներ Կատեգորիա:Բրազիլիայի քաղաքական գործիչներ Կատեգորիա:Բրազիլացի ռազմական գործիչներ
Մագեյրոկոֆոբիա
Մագեյրոկոֆոբիա (արտասանությունը՝ ), վախ ուտելիք պատրաստելուց։ Այն կարող է ունենալ արտահայտման տարբեր ձևեր, թեև բուժման առումով այն բարդ չի համարվում, եթե մարդը խիստ վախեցած կամ ազդված չէ ։ Ամենից հաճախ այն սովորական սոցիալական անհանգստության խանգարում է, որն առաջանում է խոհարարական անհաջողությունների նկատմամբ բացասական արձագանքի, ուտելիք պատրաստելու հետևանքով հետտրավմատիկ սթրեսի դրվագների կամ ֆոբիա ունեցող մարդկանց համար ուրիշերի կողմից ուտելիքի պատրաստման վախի հետևանքով, որը խոչընդոտում է նրանց միայն նախապես պատրաստված ուտելիքներ և նախուտեստներ ուտելուց, կամ ստիպում է նրանց ուտել այնպիսի մթերքներ, որոնք կարող են հանգեցնել անառողջ սննդակարգի՝ կապված հիպերտոնիայի, ճարպակալման և շաքարային դիաբետի հետ։
Տեսակներ
Այս ֆոբիան կարող է արտահայտվել մի քանի ձևերով։
Վախ հիվանդություն տարածելուց
Այս ֆոբիայի որոշ աստիճանի ամենատարածված պատճառը սննդային թունավորումների տարածման վախն է կամ թերի եփված մթերքների, ոչ պատշաճ պատրաստված կամ մաքրված մթերքների միջոցով կամ սննդամթերքի ճիշտ պատրաստման և պահպանման հիմնական կանոնները չըմբռնելու մտահոգությունը ։
Վախ ուտելիք պատրաստելու գործընթացից
Այս ֆոբիան կրող շատ մարդիկ վախենում են ուտելիքի պատրաստման գործընթացից․ իրենք իրենց կտրելուց, այրելուց կամ նույնիսկ ճաշատեսակը հաջողությամբ պատրաստելու համար անհրաժեշտ քայլերի կատարման հետ կապված խնդիրներ ունենալուց ։ Ոմանք դա համարում են ծանր աշխատանք ։
Վախ սննդի իմացությունից
Երբ մենք ուտելիք ենք պատրաստում մեր կամ ուրիշների համար, ավելի շատ ենք տեղեկանում բաղադրամասերի և դրանով իսկ այդ մթերքների առողջության հետ կապված օգուտների և/կամ ռիսկերի և դրանց սպառման մասին։ Այս ֆոբիան ունեցող անձինք կարող են տարված լինել այս խնդիրներով, ինչը ազդում է նրանց՝ ուտելիք պատրաստելու կամ ուրիշների պատրաստած կերակուրը գնահատելու ունակության վրա ։
Վախ սնունդ ընդունելուց
Սնման խանգարումներ ունեցող անձինք կարող են վախենալ ուտելիք պատրաստելուց, քանի որ դա կարող է հանգեցնել ինքնատիրապետման կորստի, անբավարարության կամ անհանգստության կամ մեղքի զգացման՝ կապված իրենց խանգարման պատճառների հետ ։
Պատճառներ
Մագեյրոկոֆոբիան կարող է կապված լինել անձնային այլ գծերով, սոցիալական անհանգստություններով կամ խանգարումներով։ Կարող է նաև պայմանավորված լինել ընտանիքի այլ անդամներից մեծ ակնկալիքներով, խոհարարական դասընթացի հաջող իրականացման դժվարություններով։ Այն կարող է նաև հանգեցնել այլ ֆոբիաների և սոցիալական խանգարումների ։
Ստուգաբանություն
Մագեյրոկոֆոբիան առաջացել է դասական հունարեն mágeiros (μάγειρος) գոյականից, որը նշանակում է խոհարար կամ մսագործ ։
Ծանոթագրություններ
Կատեգորիա:Ֆոբիաներ
Բիլալ Հասանի
Բիլալ Հասանի, ֆրանսիացի երգիչ և YouTube բլոգեր ։ Նա «Roi» երգով Եվրատեսիլ 2019 երգի մրցույթում ներկայացնելու է Ֆրանսիան՝ «Destination Eurovision»-ի ֆինալային փուլում 200 միավոր գրանցելով։
Կենսագրություն
Բիլալ Հասանին ծնվել է 1999 թվականի սեպտեմբերի 9-ին, Փարիզում։ Նրա մայրը ֆրանսուհի է, իսկ հայրը՝ Սինգապուրում ապրող մարոկկացի, ով արմատներով Կասաբլանկայից է։ Ունի ավագ եղբայր՝ Տահան, ով ծնվել է 1995 թվականին։
2017 թվականին գրականության ոլորտում ստացել է բակալավրի աստիճան։
Ճանապարհ դեպի Եվրատեսիլ։ Destination Eurovision
2015 թվականին տղան մասնակցում է «The Voice Kids» ֆրանսիական երաժշտական հեռուստահաղորդմանը, կատարելով երգը նա հայտնվում է հայտնի երգիչ և կոմպոզիտոր Պատրիկ Ֆիորիի թիմում։ Սակայն, բաթլների փուլում երիտասարդ արտիստը լքում է ծրագիրը։
2018 թվականի դեկտեմբերին France 2 հեռուստաալիքը հայտարարեց «Destination Eurovision» համազգային ընտրության մասնակիցներին, որտեղ նաև նշված էր Բիլալ Հասանիի անունը։ Դեկտեմբերի 20-ին ներկայացվեց մրցույթային «Roi» («Արքա») երգից հատված։ Այն գրվել է Լիսաբոնում անցկացված «Եվրատեսիլ 2018» երգի մրցույթում Ֆրանսիան «Mercy» երգը ներկայացրած Madame Monsieur դուետի կողմից։ 2019 թվականի հունվարի 4-ից «Roi» երգը հասանելի է բոլոր երաժշտական հարթակներում։ Lyrics Video-ն ունի գրեթե 5մլն դիտում։ Հունվարի 12-ին Բիլալ անցավ համազգային ընտրության առաջին կիսաեզրափակիչը՝ ժյուրիի կողմից տրվող 60-ից 58 միավորով, իսկ հանդիսատեսի կողմից՝ 57 միավոր (Լավագույն արդյունքը երկու կիսաեզրափակիչների համար)։
Հունվարի 26-ին Բիլալը ներկայացավ «Destination Eurovision» եզրափակիչ փուլին, արդյունքում գրավելով ութից առաջին հորիզոնականը՝ հավաքելով 50 միավոր ժյուրիից և 150՝ հանդիսատեսներից։
Նա պետք է ներկայացնի Ֆրանսիան՝ Եվրատեսիլ 2019-ի եզրափակիչ փուլում, որը տեղի է ունենալու Իսրայելի մայրաքաղաք Թել Ավիվում՝ մայիսի 18-ին ։
Արտաքին հղումներ
Կատեգորիա:Ֆրանսիացի երգիչներ Կատեգորիա:Ֆրանսիացի յություբերներ
Հայ-սինգապուրյան հարաբերություններ
Հայ-սինգապուրյան հարաբերությունները երկկողմ արտաքին հարաբերություններ են երկու երկրների՝ Հայաստանի և Սինգապուրի միջև։ Երկու երկրներից ոչ մի երկրում մշտական դեսպան չկա, սակայն Չինաստանում Հայաստանի դեսպանությունը հավատարմագրվել է Սինգապուրում։ Սինգապուրը Հայաստանում ներկայացուցչություն չունի։
2012 թվականի փետրվարին երկու երկրների վարչապետները հանդիպել են Սինգապուրում և խորհրդակցել երկու երկրների միջև տնտեսական և մշակութային ազգակցությունն ընդլայնման մասին հարցերը, ինչպես նաև քննարկել են իրենց երկրներում տեղի ունեցող զարգացումները ։
Հայերը Սինգապուրում
Հայերը Սինգապուրում հաստատվել են դեևս 18-րդ դարի վերջից։ Նրանք Սինգապուր են գաղթել հիմնականում Մալակկայից, Հնդկաստանից, Նոր Ջուղայից։ 1835 թվականին Սինգապուրում կառուցվել է Սուրբ Գրիգոր Լուսավորիչ եկեղեցին, որը դասվում է երկրի նշանավոր պատմական հուշարձանների շարքին։ Հայազգի նշանավոր ծաղկաբույծը՝ Ագնես Հովակիմը, հայտնաբերել է խոլորձի այն տեսակը, որը այժմ համարվում է Սինգապուրի պետական խորհրդանիշը։ Հայ համայնքի ներքին կյանքը կազմակերպել է Ազգային ժողովը։ Այժմ Սինգապուրում բնակվում է 100 հայ ։ Սինգապուրում կա նաև հայկական փողոց։ 2019 թվականին հայտարարվել է նաև, որ Սինգապուրի հայ համայնքը կունենա իր հոգևոր հովիվը ։
Արտաքին հղումներ
Կատեգորիա:Հայաստանի երկկողմ հարաբերություններ Կատեգորիա:Սինգապուրի երկկողմ հարաբերություններ
Անհեթեթություն
Անհեթեթություն, չմտածված, ակնհայտ փուչ, անիմաստ հայտարա­րություններ, գործողություններ։ Քաղա­քականության մեջ՝ առանձին քաղաքական գոր­ծիչների, իշխանության ներկայացուցիչների, քաղաքական խմբերի, կուսակցություննե­րի խորապես չմտածված, անլուրջ, ոչ ճռճռան հայտարարություններ՝ երբեմն կոնկրետ գործողություններ, որոնք հաճախ նպաստում են ելմտում առկա սոցիալական, քաղաքական լարվածության խո­րացմանը, քաղաքական կայունության խաթար­մանը, արտաքին հարաբերությունների բարդացմանը՝ ընդսմին չունենալով ոչ մի դրական հետևանք։
Աղբյուրներ
Կատեգորիա:Բանասիրություն
Օսվենցիցմի դաջվածք անողը
«Աուշվիցի դաջվածք անողը» (The tattooist of Auschwitz), սցենարիստ Հեզեր Մորիսի վեպը ՝ հիմնված Լյուդվիգի (Լալե) Սոկոլովի իրական պատմության վրա, որը 1942 թվականին հայտնվել է Օսվենցիմ-Բիրկենաու համակենտրոնացման ճամբարում  (գրող և հետաքննող լրագրող Քրիստին Քենելլին Օսվենցիմի ներկայացումը համարել է ոչ իրատեսական  )։ Ստեղծագործությունն առաջին անգամ հրապարակվել է 2018 թվականի հունվարին Մեծ Բրիտանիայում Bonnier Zaffre հրատարակչության կողմից ։
Սյուժե
1942 թվական։ Վերադառնալով Սլովակիայի Կրոմպախի քաղաք՝ ծնողների տուն, Լալեն իմանում է, որ փոքր քաղաքներից հրեաներին հավաքում և ուղարկում են աշխատելու գերմանացիների համար։ Արդուկելով կոստյումը և հավաքելով իրերը՝ 24-ամյա տղան մեկնում է Պրահա։ Այնտեղից նրան տեղափոխում են Լեհաստան, և Լալեն հայտնվում է Օսվենցիմի համակենտրոնացման ճամբարում։
Բանտարկյալների մեծ մասի նման Լալեն կառուցում է բարաքներ, և շուտով ծանր աշխատանքի ու ոչ բավարար սննդի հետևանքով լրջորեն հիվանդանում է։ Բծավոր տիֆով հիվանդանալուց և ապաքինվելուց հետո երիտասարդն իմանում է, որ իրեն անխուսափելի մահից փրկել է դաջվածք անողը՝ ֆրանսիացի Պեպանը։ Վերջինս Լալեին առաջարկում է դառնալ իր օգնականը։ Այժմ նրա հիմնական աշխատանքը դառնում է ճամբար ժամանող բանտարկյալների ձեռքին համարներ դաջելը։
Մի քանի ամիս անց այստեղ առաջին անգամ հայտնվում են աղջիկներ և կանայք. հերթական դաջվածքներն անելիս Լալեն ծանոթանում է Գիտայի՝ № 34902 բանտարկյալի հետ։ Չնայած անմարդկային պայմաններին և ծանր վիճակին՝ երիտասարդները սիրահարվում են միմյանց։
Օգտվելով իր արտոնություններից՝ Լալեն փորձում է օգնել իր ընկերներին, և հատկապես Գիտային և նրա ընկերուհիներին՝ գոյատևելու այդ դժոխքում. նրանց հետ կիսում է սնունդի, գտնում դեղամիջոցներ, այլ բանտարկյալների կողմից ձեռք բերված զարդերը փոխանակում շոկոլադով ու երշիկով, որ բերում են ազատ աշխատող մարդիկ ։
Ստեղծման պատմություն
Գիրքը, որը Մորիսի առաջին վեպն է, ի սկզբանե գրվել է որպես սցենար ։ Լալեի պատմությունը գրել Մորիսին առաջարկել է նրա ու Լալեի որդու ընդհանուր ընկերը Լալեի կնոջ՝ Գիտայի մահվանից հետո ։ Մորիսը հանդիպել է Լալեի հետ նրա մահվանից (2006 թվական) երեք տարի առաջ, լսել նրա պատմությունը Գիտայի հետ Օսվենցիմում անցկացրաժ ժամանակի մասին և կատարել է նշումներ իր սցենարի համար ։ Այդ հանդիպումների ժամանակ Լալեն Մորիսին պատմել է տրավմաների, ցավի և վերապրածի մեղքի մասին, որը ինքն զգացել է ։
Լալեի հետ առաջին հանդիպումից վեց տարի անց Մորիսի բարեկամուհին նրան առաջարկել է պատմությունը ներկայացնել գրքի տեսքով ։
2019 թվականի հոկտեմբերի դրությամբ վեպը վաճառվել էր ավելի քան երեք միլիոն օրինակով ամբողջ աշխարհում ։ 2018 թվականին Իռլանդիայում վաճառվել է «Օսվենցիմի դաջվածք անողը»» վեպի 61 391 օրինակ ։ 2018 թվականին այն դարձել է «Նյու Յորք Թայմսի» թիվ 1 բեսթսելլեր և թիվ 1 «միջազգային բեսթսելլեր» ։
Թարգմանություններ
2018 թվականի նոյեմբերի տվյալներով՝ գիրքը թարգմանվել էր 17 լեզուներով ։ Մինչև 2019 թվականի սեպտեմբեր պաշտոնական թարգմանությունները հրատարակվել են 47 լեզուներով ։ Այդ թարգմանություններից մեկը սլովակերեն է, որը եղել է Լալեի մայրենի լեզուն ։ Մորիսը նշել է գրքի սլովակերեն տարբերակի թողարկումը Արևելյան Սլովակիայում՝ Կրոմպախիում, որտեղ ծնվել է Լալեն ։
Շարունակություն
2019 թվականին լույս է տեսել Մորիսի երկրորդ գիրքը, որը պատմում է Գիտայի ընկերուհի Սիլկա Քլայնի պատմությունը և կոչվում է «Ճանապարհ Օսվենցիմից» (Cilka’s Journey) ։
Ծանոթագրություններ
Կատեգորիա:Անգլերեն վեպեր Կատեգորիա:Պատմական գեղարվեստական գրականություն Կատեգորիա:Գրքեր այբբենական կարգով Կատեգորիա:Գրքեր Հոլոքոստի մասին
Կրկես
Կրկես (լատիներեն՝ circus), թատերարվեստի տեսակ, որն ընդգրկում է մարդկային վարքագծի կենդանի վերարտադրության անսպասելի, խաղային–էքսցենտրիկ, հրաշակերպ ու պատրանքայի ձևեր՝ ֆիզիկական իրական արգելքների հաղթահարում, ուժի և հնարամտության զուգադրությամբ, գեղարվեստական կերպարի խորհրդանշական բացահայտումներով։
Կրկեսը՝ որպես պրոֆեսիոնալ արվեստի տեսակ զարգացել է Հին Արևելքի երկրներում, Հին Հունաստանում և Հին Հռոմում։ Չինական կրկեսն ունի բազմադարյան պատմություն, որտեղ գերակշռում են ակրոբատիկան, լարախաղացությունը, ձեռնածուությունն ու աճապարությունը։ Նախքան եվրոպական միջնադարյան թատրոնի ձևավորումը 4–10–րդ դարեր՝ կրկեսը եղել է թատերական արվեստի հիմնական տեսակ և կոչվել է թատրոն 12–16–րդ դարերում Եվրոպայում կրկեսն աստիճանաբար անջատվել է դրամատիկական արվեստից, դարձել արվեստի ինքնուրույն տեսակ և պահպանվել է մինչև մեր օրերը։
Կրկես են կոչվում նաև կրկեսային ներկայացումների համար նախատեսված շենքերը։ Հին Հռոմում այդ նպատակին էին ծառայում Էլիպսաձև ամֆիթատրոնները (մ.թ.ա. 75–80)։ Մինչև 18–րդ դարը կրկեսային խմբերը շրջագայել են «անիվների» վրա, անցել քաղաքից քաղաք, ավանից ավան. հրապարակներում հանդես են եկել ակրոբատներ, լարախաղացներ, աճպարարներ, կենդանավարժներ, ժոնգլյորներ ու ծաղրածուներ։
Մշտական կրկեսի առաջին հատուկ շենքերը կառուցվել են Լոնդոնում՝ 1780, Փարիզում՝ 1791, Սանկտ Պետերբուրգում՝ 1822, Մոսկվայում՝ 1853, Բեռլինում՝ 1856 և այլուր։
Անկախ կրկեսի շենքի չափերից՝ նրա ասպարեզի (մանեժ) չափը միշտ նույնն է՝ 13–14 մ տրամագծով։ Կրկեսի հատուկ շենքերը, որոնք կառուցվում են մեծ քաղաքներում, ունեն ամֆիթատրոնով շրջափակված գմբեթածածկ ասպարեզ, արտիստների սենյակներ, կենդանիների վարժեցման և խնամքի բաժիններ, փորձասրահներ և այլն։
Աստիճանաբար վերահաստատվել են հին խաղաձևերը՝ մարմնամարզությունը, ըմբշամարտը, աճպարարությունը, ձեռնածուությունը, հեծանվախաղերը, կենդանավարժեցումը, մնջախաղը և այլն։
Հայ իրականության մեջ պրոֆեսիոնալ թատրոն–կրկեսը՝ «Արամյան թատրոնը», հիմնադրվել է 1846 Կոստանդնոպոլսում՝ Հովհաննես Գասպարյանի ջանքերով ։
Աղբյուրներ
Կատեգորիա:Կրկես
Արտաշես Մխիթարյան (այլ կիրառումներ)
Արտաշես Մխիթարյան անուն-ազգանունը կարող է վերաբերել հետևյալ անձանց.
Տարա (գյուղ, Բելորեցկի շրջան)
Տարա (Тара, Тара), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 69 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Այրան-թեքե
Այրան-թեքե, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Պիճան
Պիճան, գավառ Մեծ Հայքի Փայտակարան նահանգի կազմում։
Աշխարհագրություն
Պիճանը գտնվում է Փայտակարանի հարավում։ Արևմուտքում սահմանակցում է Ալևան, հյուսիսում և հյուսիս-արևելքում՝ Կոեկեան գավառների, հարավում և հարավ-արևելքում՝ պարսկական Ատրպատական շրջանի հետ։
Գավառի տարածքում են եղել երկու խոշոր քաղաքներ՝ Պիճան և Վարձական։
Գրականություն
Կատեգորիա:Փայտակարանի գավառներ
Lăutar (երգ)
Lăutar, Մոլդովայի ներկայացուցիչ Պաշա Պարֆենիի կատարած երգը Եվրատեսիլ 2012 երգի մրցույթում ։ Երգի հեղինակներն են Պաշա Պարֆենին և Ալեքս Բրաշովեանուն ։
Երգը անցնելով եզրափակիչ փուլ զբաղեցրել է 11-րդ հորիզոնականը 81 միավորով։
Ծանոթագրություններ
Կատեգորիա:Եվրատեսիլ 2012 երգի մրցույթ Կատեգորիա:2012 երգեր
Գամսի
Գամսի (გამსი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1440 մետր բարձրության վրա։ Շրջկենտրոն Դուշեթից հեռու է 54 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ալի (այլ կիրառումներ)
Ալի անվանումը կարող է վերաբերել՝
Աթշի-Բագավան
Աթշի-Բագավան, գրաբար՝ Աթշի-Բագաւան, գավառ Մեծ Հայքի Փայտակարան նահանգի կազմում։ Տեղադրությունը որոշվում է գավառի կենտրոն Բագավան (պարսկերեն ու արաբերեն՝ Բաջարվան) անունով։ Ա–Բ. հետագայում բնակեցվել է թալիշներով։ «Աթշի» մասնիկը ցույց է տալիս, որ այս վայրը եղել է զրադաշտական պաշտամունքի կենտրոն։
Տես նաև
Կատեգորիա:Փայտակարանի գավառներ
Ակրոպոլիս (գյուղ, Սիմֆերոպոլի շրջան)
Ակրոպոլիս (Акрополiс, Akropolis), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Հիմնադրվել է 2007 թվականին։
2007 թվականի տվյալներով Ակրոպոլիս գյուղում բնակվում էր 262 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:2007 թվականին հիմնադրված բնակավայրեր
Մի խելագարի պատմություն (ֆիլմ)
== Մի խելագարի պատմություն, (Une Histoire de fou) ֆրանսահայ ռեժիսոր Ռոբեր Կետիկյանի ֆիլմը Հայոց ցեղասպանության մասին ։ == Ֆիլմը ցուցադրվել է Կաննի կինոփառատոնի և Ոսկե ծիրանի արտամրցութային ծրագրերում։
Սյուժե
Ֆիլմը երիտասարդ մարսելցի Արամի մասին է, ով Փարիզում պայթեցնում է Թուրքիայի դեսպանի ավտոմեքենան, որի հետևանքով ծանր վիրավորվում է ավտոմեքենայի կողքով անցնող երիտասարդ հեծանվորդը։ Արամը փախչում է Բեյրութ և միանում 80-ականներին գործող Արևմտյան Հայաստանի ազատագրման շարժմանը, իսկ նրա մայրը ներողություն է խնդրում հեծանվորդ Ժիլից՝ ամբողջ հայ ազգի անունից ։
Արտաքին հղումներ
Կատեգորիա:2015 ֆիլմեր Կատեգորիա:Ռոբեր Կետիկյանի ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսերեն ֆիլմեր Կատեգորիա:Փարիզում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ֆրանսիական ֆիլմեր Կատեգորիա:2015 դրամա ֆիլմեր Կատեգորիա:Ֆիլմեր Հայոց ցեղասպանության մասին
Մուուգա (գյուղ, Լաեկվեռե շրջան)
Մուուգա (Muuga), գյուղ Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղում բնակվում էր 243 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Լաեկվեռե շրջանի բնակավայրեր Կատեգորիա:Էստոնիայի գյուղեր
(6408) Սաիյո
(6408) Սաիյո (Saijo), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 28-ին Կին Էնդատեի և Կաձուրո Վատանաբեի կողմից Կիտամիում ։
Սպանդարան-Պերոժ
Սպանդարան-Պերոժ, գավառ Մեծ Հայքի Փայտակարան նահանգի կազմում։
(6408) Սաիյո
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սպանդարան-Պերոժ
Տես նաև
Կատեգորիա:Փայտակարանի գավառներ
Ալչինա (օպերա)
Ալչինա (Alcina), գերմանացի երգահան Գեորգ Ֆրիդրիխ Հենդելի իտալերեն օպերա երեք գործողությամբ։ Սյուժեն հիմնված է Լուդովիկո Արիոստոյի «Օրլանդոն խելագարված» պոեմի VI և VII երգերի վրա։ Օպերան ստեղծվել է L’isola di Alcina օպերայի լիբրետտոյի հիման վրա, որը 1728 թվականին Հռոմում բեմադրել է կոմպոզիտոր Ռիկարդո Բրոսկին։ Հենդելը լիբրետտոն ձեռք է բերել դրանից մեկ տարի առաջ, երբ ճանապարհորդում էր Իտալիայում ։
Օպերայի առաջնախաղը կայացել է 1735 թվականի ապրիլի 16-ին Լոնդոնի «Կովենտ Գարդեն» թատրոնում։ Գլխավոր դերերգերը կատարել են ժամանակի առաջնակարգ երգիչներ՝ Մարիա Ստրադա դել Պոն (Ալչինա) և Կարեստինին (Ռուջերո)։ Օպերան պատկանում է Հենդելի լավագույն ստեղծագործությունների թվին և այսօր էլ երբեմն բեմադրվում և ձայնագրվում է։
Ծանոթագրություններ
Կատեգորիա:1735 բեմադրվածներ Կատեգորիա:Իտալերեն օպերաներ
Սորվիխա
Սորվիխա (Сорвиха, Саруа), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիրսկի շրջանի բնակավայրեր
Գվելեթի (Դուշեթի շրջան)
Գվելեթի (გველეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1520 մետր բարձրության վրա։ Շրջկենտրոն Դուշեթից հեռու է 60 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ ։
Տակուան
Տակուան (沢庵), Ճապոնիայում հայտնի ավանդական աղանդեր։ Պատրաստվում է ճապոնական բազուկի դայկոն։ Դայկոնը մի քանի շաբաթ արևի տակ չորացնում են մինչև փափկի։ Հետո մի քանի ամիսների ընթացքում պարբերաբար ավելացնում են համեմունքներ։ Այն իր ուրույն տեղն ունի ճապոնական խոհանոցում։ Տակուան կարելի է ճաշակել ինչպես ճաշելու ընթացքում այնպես էլ վերջում, քանի որ այն լավացնում է մարսողությունը։
Տակուան պատրաստելու համար ճապոնական բողկը մի քանի շաբաթ չորացնում են արևի տակ մինչև դառնա լավ ճկուն, որից հետո համեմվում է աղով և դրվում ծանրության տակ, մի քանի ամիս։ Այս ամենը ավարտելուց հետո ավելացվում է բրնձի թեփ, շաքար, դայկոնի կանաչ տերևներ, կարմիր աղացած պղպեղ և խուրմայի չորացած տերևներ։ Պատրաստի Տակուանը դեղին գույնի է։
Տակուանը հայտնի է նաև Հարավային Կորեայում, այնտեղ այն անվանում են տանմուդժի։ Օգտագործում են տարբեր կերակրատեսակների հետ, ինչպես նաև օգտագործվում է որպես համեմունք։
Քաջվարդ ծառանման
Նկարագրություն
Մինչև 2 մետր բարձրությամբ սակավաճյուղ թուփ է, ամուր, ուղղաձիգ, մինչև 2-3 սմ տրամագիծ ունեցող ցողուններով (առանցքներով), որոնք ծածկված են մուգ գորշավուն կեղևով։ Երիտասարդ ընձյուղները կանաչ են։ Տերևները խոշոր են, մինչև 10-25 սմ երկարությամբ, կրկնակի փետրաձև, կոթունավոր կամ նստադիր, 3-5 բլթականի կամ հազվադեպ ամբողջաեզր, ներքևի կողմից մազմզուկապատ, վերևից՝ մերկ կամ թեթևակի մազմզուկապատ։ Ծաղիկները գտնվում են ընձյուղների գագաթին, ունեն 10-20 սմ տրամագիծ, հասարակ են, կիսալիաթերթիկ կամ լիաթերթիկ, սպիտակ, վարդագույն կամ խառը գունավորված, երբեմն' պսակաթերթիկների հիմքը մուգ գունավորում ունի։ Տերևապտուղները ունեն մոտ 6 սմ երկարություն, խիտ մազմզուկապատ են։ Ծաղկում է մայիս-հունիս ամիսներին, պտուղները հասունանում են հուլիս-օգոստոս ամիսներին։ Արմատներում պեոնոլ է պարունակում։ Էկոլոգիական խումբը՝ VI: Մշակության հավանական շրջանները՝ 7, 9-10, 18, 19, 20-21 :
Տարածվածություն
Բնական պայմաններում տարածված է Արևմտյան Չինաստանում, որտեղ աճում է լեռնալանջերի նոսրանտառներում։ Անհիշելի ժամանակներից մշակվում է Չինաստանում, որտեղից անցել է Եվրոպա և այլ մայրցամաքներ ու երկրներ։ Ստացվել են բազմաթիվ արժեքավոր սորտեր։ Հայաստանում մշակվում է սահմանափակ քանակությամբ, սիրող այգեգործների կողմից։ Մինչդեռ չափազանց հեռանկարային է հատկապես ցածրադիր և միջին լեռնային գոտիների պայմաններում մշակելու համար։
Կիրառություն
Խոշոր, վառ գույներով ծաղիկների շնորհիվ պիտանի է հատկապես պարտերային ձևավորումների համար։
Ժուրամենտու
Ժուրամենտու (Juramento),համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 3968 մարդ՝ 2006 թվականի տվյալներով։ Գրավում է 432,009 կմ2 տարածք։ Բնակչության խտությունը կազմում է՝ 9,2 մարդ/կմ2։
Տարաբերդինո
Տարաբերդինո (Тарабердино, Тарабирҙе), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Ժուրամենտու
Պատմություն
Քաղաքը հիմնադրվել է 1953 թվականի դեկտեմբերի 12-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Տարաբերդինո
Բնակչությունը 2009 թվականին գրանցված տվյալներով կազմում էր 1201 մարդ։
Որմիզդ-Պերոժ
Որմիզդ-Պերոժ, գավառ Մեծ Հայքի Փայտակարան նահանգի կազմում։
Այլ անվանումներ
Մատենագրության մեջ գավառը հիշվում է Որմիզդպերոժ, որմզդպերոժ, որմզդփերուժ, որմզդան անվանումներով։
Տես նաև
Կատեգորիա:Փայտակարանի գավառներ
Մուուգա (գյուղ, Վիիմսի շրջան)
Մուուգա (Muuga), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 581 մարդ։
Արտաքին հղումներ
Կատեգորիա:Էստոնիայի Հարյումաա նահանգի Վիիմսի շրջանի բնակավայրեր Կատեգորիա:Էստոնիայի գյուղեր
Անա-Յուրտ
Անա-Յուրտ (Ана-Юрт, Ana Yurt), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Հիմնադրվել է 2008 թվականին։
Ացիս և Գալատեա
Ացիս և Գալատեա (Acis and Galatea), գերմանացի երգահան Գեորգ Ֆրիդրիխ Հենդելի հովվերգական օպերա (masque կամ serenata) մեկ գործողությամբ։ Անգլերեն լիբրետտոն՝ Ջոն Գայի և ուրիշների։ Առաջին անգամ կատարվել է Քանոնս դղյակում 1718 թ. ամռանը։ Հետագայում Հենդելը այն վերամշակել է՝ վերածելով լիարժեք իտալական օպերայի երեք գործողությամբ։ Վերամշակված տարբերակը կատարվել է 1732 թ. հունիսի 10-ին Թագավորական թատրոնում։ Ներկայումս առավել հաճախ կատարվում է առաջին տարբերակը։ Օպերան համարվում է գերմանացի երգահանի լավագույն գործերից մեկը և ներկայումս մերթ ընդ մերթ բեմադրվում և ձայնագրվում է։
Ծանոթագրություններ
Կատեգորիա:1718 բեմադրվածներ Կատեգորիա:Անգլերեն օպերաներ
Մամիկոն Եղունյան
Մամիկոն Աղասու Եղունյան, հայ նյարդավիրաբույժ։ Բժշկական գիտությունների դոկտոր, պրոֆեսոր։ ՀՀ վաստակավոր բժիշկ (2015)։
Կենսագրություն
Մամիկոն Եղունյանը ծնվել է 1955 թվականին Անիի շրջանի Ամասիա գյուղում։ 1979 թվականին ավարտել է Երևանի պետական բժշկական համալսարանը։ 1982 թվականին նեյրովիրաբուժական վերապատրաստման կուրսեր է անցել Դոնեցկի մարզային բժշկական կենտրոնում, 1984 թվականին վերապատրաստվել է Կիևի նեյրովիրաբուժական ինստիտուտում։ 1985-1987 թվականներին կլինիկական օրդինատուրա է անցել Կիևի նյարդավիրաբուժական ինստիտուտում։ 1987 թվականին Կիևում պաշտպանել է թեկնածուական ատենախոսություն՝ «Վաղ հետվիրահատական բարդություն սուր ներգանգային հեմատոմաների հեռացումից հետո» թեմայով,  դոկտորական ատենախոսություն պաշտպանել է «Ծանր գանգուղեղային վնասվածք՝ երեխաների տարբեր տարիքային խմբերի մոտ» թեմայով։ 1988-1995 թվականներին եղել է Լենինականի հիվանդանոցի Նյարդավիրաբուժական բաժանմունքի վարիչ, 1998 թվականից՝ «Էրեբունի» բժշկական կենտրոնի նյարդաբանական և նեյրովիրաբուժական կլինիկայի գիտական ղեկավար ։ 2003 թվականից դասավանդում է Երևանի պետական բժշկական համալսարանում։
Գիտական և ուսումնամեթոդական աշխատանքների հեղինակ է ։
Ծանոթագրություններ
Կատեգորիա:Հայ բժիշկներ Կատեգորիա:Հայ նյարդավիրաբույժներ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ վաստակավոր բժիշկներ
Fraps
Fraps, համակարգչային օգտակար ծրագիր, որը նախատեսված է Windows օպերացիոն համակարգերի համար OpenGL և DirectX ռեժիմներով աշխատող խաղերում FPS-ների (կադր/վայրկյանում) քանակը հաշվարկելու համար։ Ծրագիրը նախատեսված է նաև ամբողջ էկրանով 3D հավելվածներից էկրանանկարելու և տեսանյութեր տեսագրելու համար ։ Ծրագրի անվանումը գալիս է FPS հապավումից և նշանակում է Frames per second։
Հիմնական գործառույթները
Կատարման փորձարկում - ցուցադրում է վայրկյանում կադրերի քանակը (FPS), կարող է չափել կատարումը խաղի ընթացքում երկու կետերի միջև։
Պատկերի նկարահանում - թույլ է տալիս նկարահանել առանձին կադրեր 3D հավելվածներում (սեղմելով տաք ստեղնը), որոնք ավտոմատ կերպով պահվում են ընտրված թղթապանակում։
Տեսանյութի նկարահանում իրական ժամանակում - թույլ է տալիս տեսագրել մինչև 7680x4800 լուծաչափով և մինչև 120 կադր/վրկ արագությամբ (FPS)։
Սակայն ծրագիրն ունի նաև զգալի թերություններ. Առաջին հերթին սա համակարգչային ռեսուրսների հսկայական սպառումն է տեսանկարահանման ժամանակ և վիդեո ֆայլերի հսկայական չափսեր տեսագրությունից հետո։ Այսպիսով, օրինակ, 10-15 վայրկյան տևողությամբ վիդեո ֆայլը կարող է հասնել մոտ 100 մեգաբայթի կամ նույնիսկ ավելիի ծավալի (կախված տեսանյութի որակի կարգավորումներից)։
Բադի թեստ
Բադի թեստ, երբեմն՝ դաք-թեստ (անգլ․` duck test), կատարվածի ակնհայտության թեստ։ Ենթադրվում է, որ երևույթի էությունը կարելի է ճանաչել բնորոշ արտաքին հատկանիշներով։ Թեստի էությունն արտահայտվում է հետևյալ պնդմամբ․
Եթե ինչ-որ բան նման է բադի, լողում է բադի պես և կականում է բադի պես, ապա դա հավանաբար բադ է։
Արտահայտությունը տարածված է ԱՄՆ-ում և Մեծ Բրիտանիայում։
Արտահայտություն
Վարկածներից մեկի համաձայն՝ արտահայտությունը փոքր-ինչ փոփոխված հայտարարություն է, որն առաջին անգամ օգտագործել է ամերիկացի բանաստեղծ Ջեյմս Ուիթքոմբ Ռայլին (1849-1916) ․
Երբ ես տեսնում եմ մի թռչուն, որը քայլում է բադի պես, լողում է բադի պես և բադի պես կականում է, ես այդ թռչունին բադ եմ անվանում։
Մեկ այլ վարկածի համաձայն՝ արտահայտության հեղինակն ամերիկացի հոգևորական Ռիչարդ Քուշինգն է ։
«Բադի թեստ» տերմինը
«Բադի թեստ» բառակապակցությունն առաջին անգամ օգտագործել է Գվատեմալայում ԱՄՆ դեսպան Ռիչարդ Փաթերսոնը (անգլ․՝ Richard Cunningham Patterson, Jr.) 1950 թվականին։ Այն բանից հետո, երբ Ռիչարդը Գվատեմալայում պերսոնա նոն գրատա հայտարարվեց, նա ամերիկյան հանրությանը բացատրեց, թե իր կարծիքով ինչպես պետք է հայտնաբերվեն թաքնված կոմունիստները (ակնարկելով Գվատեմալայի նախագահ Յակոբո Արբենց Գուսմանին, որը հետագայում պաշտոնանկ արվեց ԿՀՎ-ի մասնակցությամբ հեղաշրջման արդյունքում)։
«Հաճախ անհնար է դատական փաստարկներով ապացուցել, որ անձը կոմունիստ է։ Նման դեպքերի համար խորհուրդ եմ տալիս գործնական մեթոդ՝ բադի թեստը» ։ 1950-ականներին «բադի թեստ» հասկացությունը սերտորեն կապված էր սենատոր Մաքարթիի և նրա «վհուկների որսի» հետ   ։
Գրականություն
Անգլերենով
Կատեգորիա:Էվրիստիկա Կատեգորիա:Իմացաբանություն Կատեգորիա:Գիտության փիլիսոփայություն Կատեգորիա:Գնահատման մեթոդներ
X-55 (ԱԹՍ)
X-55, հայկական անօդաչու թռչող սարք (ԱԹՍ), որը ներառված է Հայաստանի զինված ուժերի սպառազինության մեջ։
Պատմություն
X-55 անօթաչու թռչող սարքի նախագծման աշխատանքները սկսվել են 2012 թվականին Հայաստանի ինժեներների կողմից։ ԱԹՍ-ի նախնական տարբերակը ստեղծվել է հայկական Կռունկի կառուցվածքի հիման վրա։ Ի տարբերություն Կռունկ ԱԹՍ-ի, որը նախատեսված է բացառապես ռազմական նպատակների համար՝ X-55-ը կարող է կիրառվել և՛ ռազմական, և՛ քաղաքացիական նպատակներով ։ Թռչող սարքի առաջին մարտական փորձարկումները տեղի են ունեցել 2014 թվականին։
X-55 ԱԹՍ-ն ներկայացվել է Հայաստանի ռազմաարդյունաբերական արտադրանքի ցուցահանդեսին 2015 թվականի մարտի 23-ին։ 2018 թվականի դրությամբ այն հանդիսանում 1 հայկական արտադրության չորս ԱԹՍ-ներից մեկը, որը ստեղծվել է երկրի ռազմաարդյունաբերության կողմից։ Մյուս երեք ԱԹՍ-ներն են՝ Կռունկը, Բազեն, Ազնիվ ։
X-55-ի արձակման և վայրէջքի հնարավորությունները Կռունկի համեմատ առավելություն են հաղորդում նշյալ ԱԹՍ-ին։ Կռունկի արձակման համար անհրաժեշտ է թռիչքուղի ։ X-55 կարող է թռիչքներ իրականացնել բարձր հարթություններում։
Ընդունված է այս մոդելը համարել քիչ տեսանելի, ինչը պակաս կարևոր չէ ռազմական նշանակությամբ օգտագործելիս։ Այն աշխատում է ներքին այրման շարժիչով, ինչը ԱԹՍ-ին դարձնում է առավել ապահով և արդյունավետ՝ համեմատ էլեկտրական շարժիչով ԱԹՍ-ների։ Տվյալ մոդելի առավելագույն թռիչքային բարձրությունը 4500 մետր է։ Այդ ցուցանիշը X-55-ին հնարավորություն է տալիս իրականացնել իր առջև դրված հետախուզական գրեթե բոլոր առաջադրանքները։ Դիտարկման և հետախուզական աշխատանքների համար X-55 սարքի վրա տեղադրված է պտուտահաստոցային տեսախցիկ, ինչը հնարավորություն է տալիս անմիջապես հեռակառավարման վահանակում ստանալ հստակ պատկերներ։
Անօդաչու թռչող սարքի թռիչքային առավելագույն հեռավորությունը 320 կմ է։ Իրանի երկարությունը 1 մետր 88 սմ է, իսկ թևերի բացվածքի երկարությունը՝ 2 մետր 62 սմ ։
155 մմ հաուբից Մ114
155 mm Howitzer M114, Երկրորդ համաշխարհային պատերազմի ժամանակվա ամերիկյան դաշտային հաուբից։ Մշակվել է 1939—1941 թվականներին Շնեյդերի հնացած 155 մմ հաուբիցին փոխարինելու համար դեռևս Առաջին համաշխարհային պատերազմի ժամանակ, որպեսզի սպառազինությունում զբաղեցնի թեթև դաշտային 105-մմ Մ2 և ծանր հրետանու կորպուսային զենքերի տեղը։ 1942 թվականի հոկտեմբերից մինչև 1945 թվականը հաջորդաբար արտադրվել է Մ1 պայմանանշանով, ընդհանուր արտադրվել է 4035 այդպիսի զենք։ Երկրորդ Համաշխարհային պատերազմում ԱՄՆ-ի զորքերում Մ2-ից հետո ամենատարածված դաշտային զենքն է եղել և օգտագործվել է բոլոր թատրոնների ռազմական գործողությունների ժամանակ։ Պատերազմից հետո արդիականացվեց և ստացավ Մ114 անվանումը։ Արդիականացված հաուբիցների թողարկումը շարունակվեց մինչև 1953 թվականը։ Տվյալ տարբերակում թողարկվել են մոտ 2000-ը։ Այն ԱՄՆ-ի սպառազիությունում մնաց մի քանի տասնամյակ, փորձարկվեց Կորեական և Վիետնամական պատերազմներում, նախքան դա փոխարինվեց նոր 155-մմ Մ198 հաուբիցով։ Ներկայացվել է շատ երկրներում, այն զենքերի շարքերում, որոնք դեռևս մնում են 2008 թվականության սպառազինությունում և օգտագործվել են տարածաշրջանային շատ կոնֆլիկտներում։
Կառուցվածք
Հաուբիցն ունի մեկ տեղանոց փող, Վելինա մխոցային փական, ետասահույթի հիդրավլիկ արգելակ և հիդրավլիկ առաջասահիչ։ Զսպանակային հավասարակշռված մեխանիզմ հորիզոնական տեղադրված զսպանակով։ Մարտական իրադրությունում անիվները պտտվում են և հաուբիցը հենվում է առջևի ետ ծալովի հենակի վրա։ Հրաձգության համար օգտագործվում են յոթ փոփոխական լիցքավորիչներ։
Ծանոթագրություններ
Կատեգորիա:Հաուբիցներ Կատեգորիա:Հրետանի Կատեգորիա:Ռազմական տեխնիկա
Աջամ-Մավրակ
Աջամ-Մավրակ, գյուղ Արևելյան Հայաստանում, Կարսի մարզի Կարսի գավառում ։ Գտնվում էր Լենինական քաղաքից 26,5 կմ հարավ–արևմուտք, Ախուրյանի աջ ափին, արգավանդ ու ջրառատ շրջանում։
Աջամ-Մավրակի բնակիչների մի մասը զոհ գնաց 1920 թվականի հայ–թուրքական պատերազմի ժամանակ, իսկ մեծ մասը փրկվեց կոտորածներից և բնակություն հաստատեց Սովետական Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Մելանխոլիկ
Մելանխոլիկ (μέλαινα χολή, mélaina chole - «սև լեղի» ), չորս խառնվածքներից մեկը՝ ըստ Հիպոկրատի (օրգանիզմում գերակշռում է սև լեղին)։ Մելանխոլիկ խառնվածք ունեցողներին կարելի է բնութագրել որպես հեշտ կոտրվող, անհաջողությունների համար խորապես անհանգստացող մարդ ։ Մելանխոլիկ խառնվածք են ունեցել այնպիսի ականավոր մարդիկ, ինչպիսիք են ֆրանսիացի փիլիսոփա Ռենե Դեկարտը, անգլիացի Չարլզ Դարվինը, ռուս գրող Նիկոլայ Գոգոլը, լեհ կոմպոզիտոր Ֆրեդերիկ Շոպենը, ռուս կոմպոզիտոր Պյոտր Չայկովսկին ։ Նրանք կարողացել են հաղթահարել այս խառնվածքի բարդություններն ու ստեղծագործաբար օգտագործել առավելությունները։ Նյարդային համակարգի բարձր զգայունությունը, զգացմունքների ամենափոքր երանգներին տրվող նուրբ ռեակցիան, խորը էմոցիոնալ փորձը, բնութագրվում է մեծ դիմադրությամբ։ Արիստոտելը և այլք պնդում էին, որ բոլոր հայտնի և ականավոր մարդիկ եղել են մելանխոլիկներ ։ Պավլովն այս խառնվածքը դասել է թույլ տիպի մեջ ։
Ոչ բարենպաստ պայմանների արդյունքում նրանց մոտ կարող է ի հայտ գալ էմոցիոնալ բարձր խոցելիություն, մեկուսացում, օտարում ։ Հանգիստ, նրանց համար սովորական պայմաններում մելանխոլիկները կարող են հաջողությամբ հաղթահարել կյանքի խնդիրները։
Մելանխոլիկներն ունեն բարձր ինտուիտիվ վերաբերմունք իրենց շրջապատող մարդկանց հետ հարաբերությունների նկատմամբ։ Համարվում է, որ մելանխոլիկները ինտրովերտներ են, որ նրանք ավելի հաճախ են տառապում աֆեկտիվ և տագնապային խանգարումներով, քան այլ խառնվածքի մարդիկ։
Գրականություն
Կատեգորիա:Խառնվածքներ Կատեգորիա:Հոգեբանություն
Քոեկյան
Քոեկյան, գրաբար՝ Քոեկեան, Մեծ Հայքի Փայտակարան նահանգի կազմում 4-րդ գավառը։
Տես նաև
Կատեգորիա:Փայտակարանի գավառներ
Ալևան
Ալևան, գրաբար՝ Ալեւան, գավառ Մեծ Հայքի Փայտակարան նահանգի կազմում։
Տես նաև
Կատեգորիա:Փայտակարանի գավառներ
(6409) 1992 VC
(6409) , աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 2-ին Նոբուհիրո Կավասատոյի կողմից Ուենոհարայում ։
Միջին հեռավորությունը Արեգակից կազմում է 2,585394 ա. մ., առավելագույնը մոտենում է 2,0855 ա. մ. հեռավորության վրա և հեռանում 3,0853 ա. մ. ։ Արեգակի շուրջ մեկ ամբողջական պտույտ է կատարում 1518,41 երկրային օրվա ընթացքում, իր ուղեծրով շարժվելով միջինում 0,23709 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,94° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Նոբուհիրո Կավասատոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գվիդաքե
Գվիդաքե (გვიდაქე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1360 մետր բարձրության վրա։ Շրջկենտրոն Դուշեթից հեռու է 56 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Թեհրանի հայ կանանց բարեգործական ընկերություն (Իրան)
Թեհրանի հայ կանանց բարեգործական ընկերություն, հիմնվել է 1905 թվականին։ Սկզբում կոչվել է «Կարմիր խաչ» և գործել մինչև 1921 թվականը։ 1930 թվականին վերստեղծվել է ներկայիս անունով։ Ընկերությունը ստեղծել է բարեգործական հատուկ հիմնադրամ։ Նրա ջանքերով է հիմնվել մայրաքաղաքի առաջին մանկապարտեզը։ Առաջին համաշխարհային պատերազմի տարիներին մեծ օգնություն է ցույց ավել հայ գաղթականներին ու որբերին։ 1936 թվականին, հայկական դպրոցների փակումից հետո,հայերեն մասնավոր դասընթացներ է բացել Թեհրանում և այլ քաղաքներում։ Ցայսօր շարունակում է իր գործունեությունը։
Կատեգորիա:Բարեգործական ընկերություննր
Մարկ Հոպլամազյան
Մարկ Հոպլամազյան, ազգությամբ հայ ամերիկացի գործարար, Hyatt հյուրանոցներ ընկերության նախագահ և գործադիր տնօրեն ։ Նա ավարտել է Հարվարդի համալսարանը, այնուհետև ուսումը շարունակել Չիկագոյի համալսարանի բիզնեսի դպրոցում։
Կրթություն
Ձեռնարկատիրական ջիղը Հոպլամազյանը ժառանգել է պապից, որը հայերի զանգվածային ջարդերից անմիջապես առաջ Կեսարիայից (Կենտրոնական Անատոլիա) գաղթել է Ամերիկա և փոքրիկ շուկա հիմնել Ուոթերթաունում (Մասաչուսեթսի նահանգ)։
Կարիերա
Նյու Յորքի ներդրումային բանկերից մեկում մի քանի տարվա աշխատանքի ընթացքում Մարկին նկատեցին միլիարդատեր Ջեյ Պրիտցկերի բիզնեսը կառավարող մենեջերները։ Մարկը 25 տարեկան էր, երբ աշխատանքի անցավ Ամերիկայի ամենահարուստ ընտանիքների տասնյակում գտնվող Պրիտցկերներին պատկանող ընկերություններից մեկում։ Սկզբում Հոպլամազյանը ընտանիքի ֆինանսական հարցերն էր վարում, այնուհետև նրան ներգրավեցին հյուրանոցային բիզնեսում։ 2006 թվականին Հոպլամազյանը ընկերությունը կառավարելու առաջարկ ստացավ։ Դա համաշխարհային ֆինանսական ճգնաժամի բուռն շրջանն էր։ Մարկը կարողացավ ընկերությունը կառավարել առանց բացասական հետևանքների, հյուրանոցային բիզնեսի համար դժվար ժամանակահատվածում։ Մինչդեռ հիմնական մրցակիցները՝ «Marriott»-ն ու «Hilton»-ը, շատ տուժեցին։ Մարկի գլխավորությամբ «Hyatt» ցանցն արագ ձերբազատվեց նախորդներից ժառանգած խնդիրներից և կտրուկ առաջ մղվեց։
Մարկ Հոպլամազյանը ղեկավարում է աշխարհի ամենախոշոր հյուրանոցային ցանցերից մեկը՝ «Hyatt Hotels Corporation»-ը, որը 573 հյուրանոց ունի աշխարհի 5 մայրցամաքների 58 երկրներում։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկահայեր
Հարրի Փոթերը և Կրակի գավաթը (ֆիլմ)
Սյուժե
Մոտենում է Հարրիի Հոգվարթսում սովորելու չորրորդ տարին։ Նա հյուրընկալվել է Ուիզլիների տանը։ Գիշերը նա սարսափելի երազ է տեսնում. հին, կիսակառույց տուն, որտեղ ապրում են Լորդը և իր կամակատարները։ Վոլան դե Մորտը որոշ հանձնարարություններ է տալիս իր հետնորդներին՝ Փիթեր Պետիգրյուին և մի երիտասարդ, անհայտ մարդու։ Այնուհետև նա սպանում է հանկարծակիորեն այդտեղ հայտնված ծեր մարդուն՝ այգեպան-մագլ Ֆրենկ Բրայսին, քանի որ նա ականջ էր դրել իրենց զրույցին։ Հերմայոնին արթնացնում է Հարրիին և Ռոնին։ Նրանք երկվորյակներ Ֆրեդի և Ջորջի, Ջինիի և Արթուր Ուիզլիի հետ մեկնում են ճամփորդության։ Նրանք հանդիպում են Ամոս Դիգորիին և նրա որդուն՝ Սեդրիկին, ով սովորում է Հոգվարթսի Հափըլփաֆ ֆակուլտետում։ Նրանք բարձրանում են բլրի վրայով և հասնում են այն վայրը, որտեղ պետք է կայանար քվիդիչի աշխարհի առաջնությունը։
Իռլանդացիների հաղթանակից հետո այնտեղ հայտնվում է մահվան պատկերը, որը բնորոշում էր Վոլան դե Մորտին։ Արթուրի օգնությամբ Հարրին, Ռոնը և Հերմայոնին փրկվում են։
Սկսվում է ուսումնական տարին։ Ալբուս Դամբլդորը բոլորին հայտնում է, որ այդ տարի Հոգվարթսում կարևոր իրադարձություն է լինելու՝ կայանալու է Երեք հրաշագործների մրցույթը։ Այդ մրցույթին մասնակցում են այլ երկրների հրաշագործության դպրոցների ուսանողները, որոնց պետք է ընտրեր Կրակի գավաթը։ Հրավիրվել էին Ֆրանսիայի ներկայացուցիչները և հեռավոր Հյուսիսի ներկայացուցիչները։ Մրցույթին կարող էին մասնակցել միայն այն ուսանողները, ովքեր 17 տարեկան էին և 17-ից ավելի բարձր տարիքայինները։ Միաժամանակ դպրոցում Մութ արվեստի դեմ պաշտպանություն դասավանդելու էր եկել նոր ուսուցիչ՝ Ալաստոր Գրյումը։ Արդյունքում մրցույթի մասնակիցներ են ընտրվում Վիկտոր Քրամը՝ Դուրմստրանգից (Հյուսիսից), Ֆլյոր Դելակուրը՝ Շարմբաթոնից (Ֆրանսիա) և Սեդրիկ Դիգորին՝ Հոգվարթսից։ Սակայն Կրակի գավաթը չորրորդ անունն է դուրս հանում՝ Հարրի Փոթեր։ Ոչ ոք չէր սպասում դրան, բոլորը զարմացած էին և չէին կարողանում հասկանալ՝ ինչպես էր Հարրիի անունը գավաթի մեջ հայտնվել։ Մրցույթի գլխավոր ժյուրին՝ Բարտեմի Քրաուչը, վախեցած և գլուխը կորցրած, Հարրիին մասնակից է համարում։ Բոլոր ուսանողները, բացի գրիֆինդորցիներից սկսում են ծաղրել Հարրիին։ Նրանից վիրավորվում է, նույնիսկ Ռոնը, այն բանի պատճառով, որ Հարրին իրեն չէր հայտնել իր ծրագրերի մասին։
Հագրիդը Հարրիին տանում է անտառ և պատմում է առաջին հանձնարարության մասին. նա պետք է կռվեր վիշապի հետ։ Ֆլյորը և Քրումը նույնպես իմանում են դրա մասին։ Հարրին որոշում է Սեդրիկին տեղյակ պահել դրա մասին։ Գրյումը Հարրիին ասում է, թե ինչպես կարող է հաղթահարել փորձությունը։ Մասնակիցները պետք է վիշապից ձուն գողանային, որպեսզի գտնեին երկրորդ հանձնարարության հուշումը։ Հարրին հաջողությամբ հաղթահարում է այս փորձությունը։ Դրանից հետո դադարում են ծաղրել Հարրիին և Ռոնը հաշտվում է նրա հետ։
Մոտենում է Սուրբ Ծնունդը։ Հոգվարթսում պետք է կայանա ծննդյան տոներին նվիրված պարահանդես։ Մրցույթի մասնակիցները պետք է զույգերով հանդես գային։ Հարրին հրավիրում է Չո Չանգին, սակայն պարզվում է, որ նրան արդեն Սեդրիկը հրավիրել էր։ Իսկ Ռոնը հրավիրում է Հերմայոնիին, սակայն նա նույնպես հրավիրված էր Վիկտոր Քրամի կողմից։ Պարահանդեսի ժամանակ Ռոնը խանդի տեսարան է սարքում և փչացնում Հերմայոնիի տրամադրությունը։
Մինչ երկրորդ փորձությունը, Լացկան Միրտլը Հարրիին առաջարկում է ձուն ջրի մեջ բացել և նա այդպես էլ անում է։
Գալիս է երկրորդ փորձության օրը։ Հարրին պետք է լողա ջրի միջով և փրկի իրեն հարազատ մարդուն։ Այս փորձության կատարման համար մեկ ժամ է տրված։ Նևիլը Հարրիին առնետի պոչ հիշեցնող բույս է տալիս, որի շնորհիվ Հարրին երկկենցաղ է դառնում և կարողանում է հարմարվել ջրին։ Հարրին գտնում է Ռոնին, Հերմայոնիին, Չոյին և Ֆլյորի քրոջը՝ Գաբրիելա Դելակուրին։ Սեդրիկը փրկում է Չոյին, իսկ Քրամը՝ Հերմայոնիին։ Վերջին պահին Հարրին փրկում է Ռոնին և Գաբրելային, քանի որ Ֆլյորը չէր կարողացել անցնել փորձության միջով։ Հաղթող ճանաչվում է Սեդրիկը, իսկ Հարրիին իր մեծահոգության համար տալիս են երկրորդ տեղը։